CELEX: 42008X0527(01)
Language: lt
Date: 1211846400000
Title: Jungtinių Tautų Europos ekonominės komisijos (JT/EEK) taisyklė Nr. 79. Suvienodintos transporto priemonių tvirtinimo nuostatos, atsižvelgiant į vairavimo mechanizmą

27.5.2008   
            
            
               LT
            
            
               Europos Sąjungos oficialusis leidinys
            
            
               L 137/25
            
         Pagal tarptautinę viešąją teisę juridinę galią turi tik JT/EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę JT/EEK statusą turinčio dokumento TRANS/WP.29/343 versiją, kurią galima rasti: http://www.unece.org/trans/main/wp29/wp29wgs/wp29gen/wp29fdocstts.html
   Jungtinių Tautų Europos ekonominės komisijos (JT/EEK) taisyklė Nr. 79. Suvienodintos transporto priemonių tvirtinimo nuostatos, atsižvelgiant į vairavimo mechanizmą
   78 papildymas: taisyklė Nr. 79
   2 persvarstyta versija
   Įtrauktas visas galiojantis tekstas iki:
   01 serijos pakeitimų 3 papildymo. Įsigaliojimo data: 2005 m. balandžio 4 d.
   Klaidų atitaisymas: 2006 m. sausio 20 d.
   TURINYS
   TAISYKLĖ
   
               0.
            
            Įvadas
         
               1.
            
            Taikymo sritis
         
               2.
            
            Apibrėžtys
         
               3.
            
            Patvirtinimo paraiška
         
               4.
            
            Patvirtinimas
         
               5.
            
            Konstrukcijos nuostatos
         
               6.
            
            Bandymo nuostatos
         
               7.
            
            Gaminių atitiktis
         
               8.
            
            Baudos už gaminių neatitiktį
         
               9.
            
            Transporto priemonės tipo patvirtinimo pakeitimas ir išplėtimas
         
               10.
            
            Visiškas gamybos nutraukimas
         
               11.
            
            Už patvirtinimo bandymų atlikimą atsakingų technikos tarnybų ir administracijos padalinių pavadinimai ir adresai
         PRIEDAI
   
               1 priedas.
            
            Pranešimas dėl transporto priemonių tipo patvirtinimo ar atsisakymo jį tvirtinti, tipo išplėtimo, patvirtinimo panaikinimo arba visiško gamybos nutraukimo, atsižvelgiant į vairavimo mechanizmą pagal taisyklę Nr. 79
         
               2 priedas.
            
            Patvirtinimo ženklų išdėstymas
         
               3 priedas.
            
            Transporto priemonių stabdymo veiksmingumas, kai vairavimo mechanizmo ir stabdymo įrenginio energijos šaltinis tas pats
         
               4 priedas.
            
            Transporto priemonėms, kuriose įrengtas ASE (pagalbinis vairo mechanizmas), taikomos papildomos nuostatos
         
               5 priedas.
            
            Hidraulinę vairavimo mechanizmo pavarą turinčioms priekaboms taikoma nuostata
         
               6 priedas.
            
            Specialieji reikalavimai, taikytini transporto priemonių sudėtinių elektroninių valdymo sistemų saugos aspektams
         0.   ĮVADAS
   Taisykle siekiama nustatyti vienodas keliuose naudojamose transporto priemonėse įtaisomų vairavimo sistemų įrengimo ir eksploatavimo savybių nuostatas. Tradiciškai svarbiausias reikalavimas, kad pagrindinė vairavimo sistema turėtų patikimą mechaninę jungtį tarp valdančiojo vairo elemento, paprastai vairaračio, ir ratų, siekiant valdyti transporto priemonės judėjimą. Nemanoma, kad mechaninė jungtis, jeigu yra dideli tarpai, galėtų sugesti.
   Naujausia technologija, deranti su noru padidinti keleivių saugą pašalinant mechaninę vairo kolonėlę, ir gamybos pranašumai, susiję su lengvesniu valdančiojo vairo elemento perkėlimu transporto priemonėse iš kairės pusės į dešinę ir atvirkščiai, paskatino persvarstyti tradicinį požiūrį, ir taisyklė buvo pakeista, atsižvelgiant į naujas technologijas. Dabar bus įmanoma turėti vairavimo sistemas, kuriose tarp valdančiojo vairo elemento ir ratų nereikės tiesioginės mechaninės jungties.
   Sistemos, kuriose vairuotojas yra pagrindinis transporto priemonės valdytojas, bet jam gali padėti vairavimo sistema, kuriai siunčiami transporto priemonės signalai, apibrėžiamos kaip pažangios pagalbinės vairavimo sistemos. Tokiose sistemose gali būti automatiškai valdoma vairavimo funkcija, pvz., naudojanti pasyviosios infrastruktūros elementus, padedančius vairuotojui išlaikyti optimalią transporto priemonės judėjimo trajektoriją (važiavimo eismo juosta valdymas („Lane Guidance“), laikymasis eismo juostoje („Lane Keeping“) arba kurso valdymas („Heading Control“)), manevruoti transporto priemone važiuojant mažu greičiu uždarose erdvėse arba sustabdyti transporto priemonę nustatytoje vietoje („Bus Stop Guidance“ (sustabdymo valdymas)). Pažangios pagalbinės vairavimo sistemos taip pat gali turėti pataisinę vairavimo funkciją, kuria, pvz., vairuotojas įspėjamas apie visus nuokrypius nuo pasirinktos eismo juostos (įspėjimas apie išvažiavimą iš eismo juostos („Lane Departure Warning“)), pataisomas ratų posūkio kampas, kad nebūtų išvažiuota iš pasirinktos eismo juostos (išvažiavimo iš eismo juostos vengimas („Lane Departure Avoidance“)) arba pataisomas vieno ar daugiau ratų posūkio kampas, kad transporto priemonė būtų dinamiškesnė arba stabilesnė.
   Naudodamasis bet kokia pažangia pagalbine vairavimo sistema, vairuotojas bet kada gali pasirinkti nepaisyti pagalbinės funkcijos sąmoningu veiksmu, pvz., norėdamas išvengti kelyje atsiradusios netikėtos kliūties.
   Numatoma, kad ateities technologijos leis vairuoti naudojantis jutikliais ir signalais, veikiančiais transporto priemonėje arba jos išorėje. Kilo rūpesčių dėl atsakomybės už pagrindinį transporto priemonės valdymą ir dėl to, kad nėra tarptautiniu lygiu suderintų duomenų perdavimo protokolų, susijusių su transporto priemonės išorėje atliekamu arba išoriniu vairavimo valdymu. Todėl taisyklė neleidžia patvirtinti sistemų, apimančių funkcijas, kurias naudojant vairavimą galima valdyti išoriniais signalais, pvz., perduodamais kelio pakraštyje esančių švyturių arba kelio paviršiuje įtaisytų aktyvių elementų. Sistemos, kurioms nereikalingas vairuotojas, apibrėžiamos kaip savarankiškos vairavimo sistemos.
   Ši taisyklė taip pat neleidžia patvirtinti priekabų vairavimo, kai naudojama vilkiko energijos tiekimo sistema ir elektrinis valdymas, nes nėra jokių energijos tiekimo jungtims arba pavaros skaitmeninės informacijos mainams valdyti taikomų standartų. Tikimasi, jog ateityje bus pakeistas Tarptautinės standartizacijos organizacijos (ISO) standartas ISO11992, kad būtų atsižvelgta į vairavimo valdymo duomenų perdavimą.
   1.   TAIKYMO SRITIS
   1.1.   Ši taisyklė taikoma M, N ir O kategorijų transporto priemonių vairavimo mechanizmui (1).
   1.2.   Ši taisyklė netaikoma:
   
               1.2.1.
            
            
               Vairavimo mechanizmui vien tik su pneumatine pavara;
            
         
               1.2.2.
            
            
               2.3.3. punkte apibrėžtoms savarankiškoms vairavimo sistemoms;
            
         
               1.2.3.
            
            
               Priekabose įtaisytoms energijos šaltiniais valdomoms vairavimo sistemoms, kurių valdymui reikalinga energija perduodama iš vilkiko;
            
         
               1.2.4.
            
            
               Priekabose įtaisytų energijos šaltiniais valdomų vairavimo sistemų elektriniam valdymui, išskyrus papildomą vairavimo mechanizmą, apibrėžtą 2.5.2.4. punkte.
            
         2.   APIBRĖŽTYS
   Šioje taisyklėje:
   2.1.   Transporto priemonės patvirtinimas – transporto priemonės tipo patvirtinimas, atsižvelgiant į jos vairavimo mechanizmą.
   2.2.   Transporto priemonės tipas – transporto priemonės, kurios, atsižvelgiant į gamintojo transporto priemonės tipo apibrėžtį, nesiskiria tokiomis esminėmis savybėmis:
   
               2.2.1.
            
            
               vairavimo mechanizmo, valdančiojo vairo elemento, vairavimo mechanizmo pavaros, vairuojamųjų ratų ir energijos šaltinio tipu.
            
         2.3.   Vairavimo mechanizmas – visa įranga, kurios paskirtis yra nustatyti transporto priemonės važiavimo kryptį.
   Vairavimo mechanizmą sudaro:
   
               —
            
            
               valdantysis vairo elementas,
            
         
               —
            
            
               vairavimo mechanizmo pavara,
            
         
               —
            
            
               vairuojamieji ratai,
            
         
               —
            
            
               energijos tiekimo sistema, jei yra.
            
         2.3.1.   Valdantysis vairo elementas – vairavimo mechanizmo dalis, valdanti mechanizmo veikimą; ją gali valdyti vairuotojas tiesiogiai arba ji gali būti valdoma be tiesioginio vairuotojo įsikišimo. Vairavimo mechanizmo, kuriam visiškai arba iš dalies perduodama vairuotojo raumenų jėga, valdantįjį vairo elementą sudaro visos dalys iki tos vietos, kurioje vairavimo jėga transformuojama mechaninėmis, hidraulinėmis arba elektrinėmis priemonėmis;
   2.3.2.   Vairavimo mechanizmo pavara – visi valdančiojo vairavimo elemento ir ratų funkcinę jungtį sudarantys komponentai.
   Pavara yra padalyta į dvi savarankiškas funkcijas:
   valdymo pavarą ir energijos pavarą.
   Kai šioje taisyklėje terminas „pavara“ vartojamas atskirai, jis reiškia ir valdymo pavarą, ir energijos pavarą. Mechaninės, elektros ir hidraulinės pavaros sistemos arba jų deriniai atskiriami pagal tai, kaip perduodami signalai ir (arba) energija.
   2.3.2.1.   Valdymo pavara – visi vairavimo mechanizmo valdymo signalams perduoti naudojami komponentai.
   2.3.2.2.   Energijos pavara – visi energijai, reikalingai ratų vairavimo funkcijai valdyti (reguliuoti), perduoti naudojami komponentai.
   2.3.3.   Savarankiška vairavimo sistema – sistema, pasižyminti sudėtinės elektroninės valdymo sistemos funkcija, užtikrinančia, kad transporto priemonė važiuotų nustatyta trajektorija arba pakeistų judėjimo trajektoriją pagal gaunamus išorinius signalus. Vairuotojas nebūtinai yra pagrindinis transporto priemonės valdytojas.
   2.3.4.   Pažangioji pagalbinė vairavimo sistema – pagrindinę vairavimo sistemą papildanti sistema, kuri padeda vairuotojui valdyti transporto priemonę, tačiau kurioje vairuotojas visada lieka pagrindinis transporto priemonės valdytojas. Ji apima vieną arba abi šias funkcijas:
   
               2.3.4.1.
            
            
               Automatiškai valdoma vairavimo funkcija – sudėtinės elektroninės valdymo sistemos funkcija, paleidžianti vairavimo sistemą tada, kai automatiškai įvertinami iš transporto priemonės gauti signalai, galbūt kartu su pasyviosios infrastruktūros elementais, kuria užtikrinamas nenutrūkstamas valdymas siekiant padėti vairuotojui laikytis tam tikros trajektorijos, kai jis manevruoja mažu greičiu arba mėgina pastatyti transporto priemonę.
            
         
               2.3.4.2.
            
            
               Pataisinė vairavimo funkcija – trūkioji sudėtinės elektroninės valdymo sistemos funkcija, ribotą laikotarpį pakeičianti vieno arba daugiau ratų posūkio kampą tada, kai automatiškai įvertina iš transporto priemonės gautus signalus, kad būtų laikomasi pageidaujamos transporto priemonės judėjimo trajektorijos arba būtų daromas poveikis transporto priemonės dinamiškumui.
               Pataisinio vairavimo sistemomis taip pat laikomos sistemos, kurios tiesiogiai neįjungia vairavimo sistemos, tačiau kurios, jei įmanoma, kartu su pasyviosios infrastruktūros elementais, per valdantįjį vairo elementą perduodamu signalu paprastai įspėja vairuotoją apie nukrypimą nuo optimalios judėjimo trajektorijos arba apie nenumatytą pavojų.
            
         2.3.5.   Vairuojamieji ratai – ratai, kurių išlygiavimas išilginės transporto priemonės ašies atžvilgiu gali būti keičiamas tiesiogiai arba netiesiogiai, siekiant nustatyti transporto priemonės važiavimo kryptį. (Vairuojamieji ratai turi ašį, aplink kurią jie sukasi nustatant transporto priemonės važiavimo kryptį).
   2.3.6.   Energijos tiekimo sistema – vairavimo mechanizmo dalys, kuriomis mechanizmui tiekiama energiją, ji reguliuojama ir tam tikrais atvejais apdorojama ir saugoma. Tiekimo sistemai taip pat priklauso darbinės medžiagos saugojimo talpyklos ir grąžinimo linijos, išskyrus transporto priemonės variklį (išskyrus 5.3.2.1. punkte nustatytam tikslui) arba tiekimo sistemos pavarą, jungiančią ją su energijos šaltiniu.
   2.3.6.1.   Energijos šaltinis – energijos tiekimo sistemos dalis, kuria tiekiama reikiamo pavidalo energija.
   2.3.6.2.   Energijos saugykla – energijos tiekimo sistemos dalis, kurioje laikoma energijos šaltinio tiekiama energija, pvz., suslėgto skysčio bakelis arba transporto priemonės akumuliatorius.
   2.3.6.3.   Saugojimo talpykla – energijos tiekimo sistemos dalis, kurioje laikoma panašaus į atmosferos slėgį arba tokio paties slėgio darbinė medžiaga, pvz., skysčio bakelis.
   2.4.   Vairavimo parametrai
   2.4.1.   Valdančiojo vairo elemento jėga – valdančiojo vairo elementą veikianti jėga, naudojama tam, kad transporto priemonė būtų vairuojama.
   2.4.2.   Vairo mechanizmo veikimo trukmė – laikas nuo valdančiojo vairo elemento pajudinimo iki momento, kai vairuojamieji ratai pasisuka tam tikru vairavimo posūkio kampu.
   2.4.3.   Vairavimo posūkio kampas – kampas tarp transporto priemonės išilginės ašies projekcijos ir rato plokštumos (centrinė rato plokštuma, paprastai nustatoma pagal rato sukimosi ašį) bei kelio paviršiaus sankirtos linijos.
   2.4.4.   Vairavimo jėgos – visos vairavimo mechanizmo pavaroje veikiančios jėgos.
   2.4.5.   Vidutinis vairo mechanizmo perdavimo skaičius – valdančiojo vairo elemento kampinio poslinkio ir vairavimo posūkio vidutinio kampo santykis, kai vairaratis pasukamas iš vienos kraštinės padėties į kitą;
   2.4.6.   Posūkio spindulys – apskritimas, kuriame yra visų transporto priemonės taškų projekcijos į horizontaliąją plokštumą, išskyrus išorinius veidrodžius ir priekinius posūkių rodiklius, kai transporto priemonė važiuoja ratu;
   2.4.7.   Nominalus valdančiojo vairo elemento spindulys – trumpiausias atstumas nuo vairaračio sukimosi centro iki jo lanko išorinio krašto, kai taikoma vairaračiui. Bet kurio kito valdančiojo elemento atveju pirmiau minėtas spindulys yra atstumas nuo to elemento sukimosi centro iki tos vietos, kurioje įvedama vairavimo jėga. Jeigu yra daugiau kaip viena tokia vieta, pasirenkama toji, kurioje reikalinga didžiausia jėga.
   2.5.   Vairavimo mechanizmo tipai
   Pagal vairavimo jėgų sukūrimo būdą skiriami šie vairavimo mechanizmo tipai:
   
               2.5.1.
            
            
               Variklinių transporto priemonių:
               
                           2.5.1.1.
                        
                        
                           Pagrindinė vairavimo sistema – transporto priemonės vairavimo mechanizmas, kuriuo iš esmės siekiama nustatyti judėjimo kryptį. Ją gali sudaryti:
                           
                                       2.5.1.1.1.
                                    
                                    
                                       Rankinis vairavimo mechanizmas – tai toks mechanizmas, kuriame vairavimo jėgos sukuriamos tik vairuotojo raumenų jėga.
                                    
                                 
                                       2.5.1.1.2.
                                    
                                    
                                       Vairavimo mechanizmas su papildomuoju energijos šaltiniu – toks mechanizmas, kuriame vairavimo jėgos sukuriamos ir vairuotojo raumenų jėga, ir energijos tiekimo sistema (sistemos).
                                       
                                                   2.5.1.1.2.1.
                                                
                                                
                                                   Vairavimo mechanizmas, kuriame vairavimo jėgas sukuria tik viena arba daugiau energijos tiekimo sistemų, kai vairo mechanizmas veikia, tačiau kuriame, sugedus vairo mechanizmui (integruotai energijos tiekimo sistemai), vairavimo jėgas galima sukurti tik vairuotojo raumenų jėga, taip pat laikomas vairavimo mechanizmu su papildomuoju energijos šaltiniu.
                                                
                                             
                                 
                                       2.5.1.1.3.
                                    
                                    
                                       Energijos šaltiniais valdomas vairavimo mechanizmas – toks mechanizmas, kuriame vairavimo jėgas sukuria tik viena arba daugiau energijos tiekimo sistemų.
                                    
                                 
                     
                           2.5.1.2.
                        
                        
                           Priekinio ir galinio rato riedėjimą ta pačia tarpvėže užtikrinanti sistema – sistema, skirta užtikrinti, kad vieno arba daugiau ratų posūkio kampas pasikeistų tik tada, kai jie yra veikiami jėgų ir (arba) kai padangos yra veikiamos jėgų sąlyčio su kelio paviršiumi momentais.
                        
                     
                           2.5.1.3.
                        
                        
                           Pagalbinis vairavimo mechanizmas (ASE) – sistema, kurioje M ir N kategorijų transporto priemonių ašies(-ių) ratai, kartu su pagrindinio vairavimo mechanizmo ratais, valdomi ta pačia arba priešinga nei pagrindinio vairavimo mechanizmo kryptimi ir (arba) priekinių bei (arba) galinių ratų posūkio kampą galima reguliuoti atsižvelgiant į transporto priemonės judėjimą.
                        
                     
         
               2.5.2.
            
            
               Priekabų
               
                           2.5.2.1.
                        
                        
                           Priekinio ir galinio rato riedėjimą ta pačia tarpvėže užtikrinanti sistema – sistema, skirta užtikrinti, kad vieno arba daugiau ratų posūkio kampas pasikeistų tik tada, kai jie yra veikiami jėgų ir (arba) kai padangos yra veikiamos jėgų sąlyčio su kelio paviršiumi momentais.
                        
                     
                           2.5.2.2.
                        
                        
                           Sujungtasis vairavimo mechanizmas – toks mechanizmas, kuriame vairavimo jėgas sukuria vilkiko važiavimo krypties pokytis, o vairuojamųjų priekabos ratų važiavimo kryptis priklauso nuo santykinio kampo tarp išilginės vilkiko ašies ir priekabos išilginės ašies.
                        
                     
                           2.5.2.3.
                        
                        
                           Savikreipių ratų sistema – tokia sistema, kurioje vairavimo jėgas sukuria vilkiko važiavimo krypties pokytis ir kurioje vairuojamųjų priekabos ratų riedėjimas yra visada susietas su santykiniu kampu tarp priekabos rėmo išilginės ašies arba ją atstojančio krovinio ir porėmio, prie kurio yra pritvirtinta (pritvirtintos) ašis (ašys), išilginės ašies.
                        
                     
                           2.5.2.4.
                        
                        
                           Papildomas vairavimo mechanizmas – pagrindinei vairavimo sistemai nepriklausanti vairavimo sistema, kuri, kad padėtų manevruoti, pasirinktinai gali daryti įtaką vienos arba daugiau ašių vairuojamųjų ratų posūkio kampui
                        
                     
         
               2.5.3.
            
            
               Atsižvelgiant į vairuojamųjų ratų išsidėstymą, skiriami tokie vairavimo mechanizmo tipai:
               
                           2.5.3.1.
                        
                        
                           Priekinių ratų vairavimo mechanizmas – vairuojami tik priekinės ašies(-ių) ratai. Apibrėžimas taikomas visiems ta pačia kryptimi sukamiems ratams.
                        
                     
                           2.5.3.2.
                        
                        
                           Galinių ratų vairavimo mechanizmas – vairuojami tik galinės ašies(-ių) ratai. Apibrėžimas taikomas visiems ta pačia kryptimi sukamiems ratams.
                        
                     
                           2.5.3.3.
                        
                        
                           Kombinuotas vairavimo mechanizmas – tokia sistema, kurioje vairuojami kiekvienos priekinės ir galinės (galinių) ašies (ašių) vienas arba daugiau ratų.
                           
                                       2.5.3.3.1.
                                    
                                    
                                       Visų ratų vairavimo mechanizmas – tokia sistema, kurioje vairuojami visi ratai.
                                    
                                 
                                       2.5.3.3.2.
                                    
                                    
                                       Lankstaus sujungimo vairavimo mechanizmas – tokia sistema, kurioje viena su kita susijusių važiuoklės dalių judėjimą tiesiogiai sukelia vairavimo jėgos.
                                    
                                 
                     
         2.6.   Vairavimo mechanizmo pavaros tipai
   Atsižvelgiant į vairavimo jėgų perdavimo būdą, skiriami šie vairavimo mechanizmo pavaros tipai:
   
               2.6.1.
            
            
               Mechaninė vairavimo mechanizmo pavara – vairavimo mechanizmo pavara, kurioje vairavimo jėgos perduodamos tik mechaninėmis priemonėmis.
            
         
               2.6.2.
            
            
               Hidraulinė vairavimo mechanizmo pavara – vairavimo mechanizmo pavara, kurios tam tikroje dalyje vairavimo jėgos perduodamos tik hidraulinėmis priemonėmis.
            
         
               2.6.3.
            
            
               Elektrinė vairavimo mechanizmo pavara – vairavimo mechanizmo pavara, kurios tam tikroje dalyje vairavimo jėgos perduodamos tik elektrinėmis priemonėmis.
            
         
               2.6.4.
            
            
               Kombinuota vairavimo mechanizmo pavara – vairavimo mechanizmo pavara, kurioje tam tikra vairavimo jėgų dalis perduodama viena, o kita vairavimo jėgų dalis – bet kuria kita iš pirmiau minėtų priemonių. Tačiau jei kuri nors mechaninė pavaros dalis skirta tik padėties grįžtamajam ryšiui užtikrinti ir yra per silpna visoms vairavimo jėgoms perduoti, ta sistema laikoma hidrauline arba elektrine vairavimo mechanizmo pavara.
            
         2.7.   Elektrinė valdymo linija – elektros jungtis, priekabai suteikianti valdančiojo vairo elemento funkciją. Ją sudaro elektros laidai ir jungtis, taip pat duomenų perdavimo dalys ir elektros energijos tiekimo sistema, skirta priekabos valdymo pavarai.
   3.   PATVIRTINIMO PARAIŠKA
   3.1.   Transporto priemonės tipo patvirtinimo paraišką, atsižvelgiant į vairavimo mechanizmą, teikia transporto priemonės gamintojas arba jo tinkamai įgaliotas atstovas.
   3.2.   Su paraiška trimis egzemplioriais pateikiami toliau nurodyti dokumentai ir šie duomenys:
   
               3.2.1.
            
            
               transporto priemonės tipo aprašas, atsižvelgiant į 2.2. punkte nurodytus elementus; apibrėžiamas transporto priemonės tipas;
            
         
               3.2.2.
            
            
               trumpas vairavimo mechanizmo aprašas su viso mechanizmo schema, kurioje parodoma įvairių vairavimui darančių įtaką įtaisų vieta transporto priemonėje.
            
         
               3.2.3.
            
            
               Energijos šaltiniais valdomų vairavimo sistemų ir sistemų, kurioms taikomas šios taisyklės 6 priedas, atveju pateikiama sistemos apžvalga, kurioje nurodoma sistemos, saugaus veikimo (esant trikčiai) procedūrų, dubliavimo ir saugiam naudojimui transporto priemonėje užtikrinti būtinų įspėjimo sistemų samprata.
               Tipo patvirtinimą suteikiančiai institucijai ir (arba) technikos tarnybai turi būti pateikta su tokiomis sistemomis susijusi reikiama techninė informacija, kad būtų galima ją aptarti. Tokia informacija bus aptariama konfidencialiai.
            
         3.3.   Reprezentatyvioji tvirtintino tipo transporto priemonė turi būti pateikta už patvirtinimo bandymų atlikimą atsakingai technikos tarnybai.
   4.   PATVIRTINIMAS
   4.1.   Jei pagal šią taisyklę tvirtinti pateikta transporto priemonė atitinka visus ypatinguosius šioje taisyklėje pateiktus reikalavimus, jos tipas patvirtinamas, atsižvelgiant į vairavimo mechanizmą.
   4.1.1.   Prieš suteikdama patvirtinimą, tipo patvirtinimą suteikianti institucija turi patikrinti, ar taikomos priemonės, kurių paskirtis užtikrinti veiksmingą gamybos atitikties kontrolę, kaip nurodyta šios taisyklės 7 punkte.
   4.2.   Kiekvienam patvirtintam tipui suteikiamas patvirtinimo numeris. Du pirmieji jo skaitmenys (šiuo metu 01) žymi pakeitimų, apimančių naujausius pagrindinius techninius taisyklės pakeitimus, padarytus suteikiant patvirtinimą, seriją. Ta pati susitariančioji šalis neturi to paties numerio skirti kitam transporto priemonių tipui arba tam pačiam transporto priemonių tipui, pateiktam su kitokiu vairavimo mechanizmu nei aprašytas 3 punkte nustatytuose dokumentuose.
   4.3.   Pranešimas apie patvirtinimą, tipo išplėtimą arba atsisakymą tvirtinti transporto priemonės tipą pagal šią taisyklę perduodamas šią taisyklę taikančioms 1958 m. susitarimo šalims, naudojant šios taisyklės 1 priede pateiktą pavyzdį atitinkantį blanką.
   4.4.   Prie kiekvienos transporto priemonės, atitinkančios pagal šią taisyklę patvirtintą transporto priemonių tipą, aiškiai matomoje ir lengvai prieinamoje, patvirtinimo blanke apibrėžtoje vietoje, pritvirtinamas tarptautinis patvirtinimo ženklas, kurį sudaro:
   
               4.4.1.
            
            
               Apskritimas aplink „E“ raidę, po kurios nurodomas skiriamasis patvirtinimą suteikusios šalies numeris (2);
            
         
               4.4.2.
            
            
               4.4.1. punkte nurodyto apskritimo dešinėje pusėje nurodomas šios taisyklės numeris, po kurio rašoma raidė R, brūkšnelis ir patvirtinimo numeris.
            
         4.5.   Jei transporto priemonė atitinka pagal vieną ar daugiau kitų prie susitarimo prijungtų taisyklių patvirtintą transporto priemonių tipą, pagal šią taisyklę patvirtinimą suteikusioje šalyje 4.4.1. punkte nurodyto simbolio nereikia kartoti; tokiu atveju taisyklė ir patvirtinimo numeriai bei papildomi visų taisyklių, pagal kurias patvirtinimas suteiktas šalyje, kuri suteikė patvirtinimą pagal šią taisyklę, simboliai išdėstomi vertikaliai stulpeliais į dešinę nuo 4.4.1. punkte nurodyto simbolio.
   4.6.   Patvirtinimo ženklas turi būti aiškiai įskaitomas ir nenutrinamas.
   4.7.   Patvirtinimo ženklas turi būti prie transporto priemonės duomenų plokštelės, kurią pritvirtina gamintojas, arba ant jos.
   4.8.   Šios taisyklės 2 priede pateikiami patvirtinimo ženklų išdėstymo pavyzdžiai.
   5.   KONSTRUKCIJOS NUOSTATOS
   5.1.   Bendrosios nuostatos
   5.1.1.   Vairavimo sistema užtikrina lengvą ir saugų transporto priemonės valdymą važiuojant didžiausiu konstrukciniu greičiu arba, kai yra priekaba, važiuojant didžiausiu techniškai leidžiamu greičiu. Bandant pagal 6.2. punktą, kai vairavimo mechanizmas nesugedęs, turi pasireikšti centravimo tendencija. Variklinės transporto priemonės turi atitikti 6.2. punkto reikalavimus, o priekabos – 6.3. punkto reikalavimus. Jeigu transporto priemonėje įrengta pagalbinė vairavimo sistema, ji taip pat turi atitikti 4 priedo reikalavimus. Priekabos su įrengta hidrauline vairavimo pavara taip pat turi atitikti 5 priedo reikalavimus.
   5.1.2.   Turi būti įmanoma važiuoti tiesia kelio atkarpa vairuotojui specialiai nereguliuojant važiavimo krypties ir neturi būti neįprastos vairavimo sistemos vibracijos, kai transporto priemonė važiuoja didžiausiu konstrukciniu greičiu.
   5.1.3.   Valdančiojo vairo elemento veikimo kryptis turi atitikti numatytą transporto priemonės važiavimo krypties pokytį; turi būti nenutrūkstamas valdančiojo vairo elemento pokrypio ir ratų posūkio kampo ryšys. Šie reikalavimai netaikomi sistemoms, turinčioms automatiškai valdomą arba pataisinę vairavimo funkciją, taip pat pagalbiniam vairavimo mechanizmui.
   Šie reikalavimai taip pat gali būti netaikomi, jei naudojamas energijos šaltiniais valdomas vairavimo mechanizmas, kai transporto priemonė stovi ir kai sistemai netiekiama energija.
   5.1.4.   Vairavimo mechanizmas turi būti sukurtas, sukonstruotas ir įtaisytas taip, kad išlaikytų apkrovą, atsirandančią normalaus transporto priemonės arba transporto priemonių junginio eksploatavimo metu. Didžiausio vairuojamųjų ratų posūkio kampo neturi riboti jokia vairavimo mechanizmo pavaros dalis, jeigu vairavimo mechanizmo pavara nėra tam tikslui specialiai pritaikyta. Jeigu nenurodyta kitaip, bus laikoma, kad atsižvelgiant į šią taisyklę tuo pačiu metu gali įvykti ne daugiau kaip viena vairavimo mechanizmo triktis, o dvi vieno vežimėlio ašys laikomos viena ašimi.
   5.1.5.   Vairavimo mechanizmo veiksmingumui, įskaitant elektrines valdymo linijas, neturi daryti neigiamo poveikio magnetiniai arba elektriniai laukai. Reikia įrodyti atitiktį taisyklės Nr. 10 (su tvirtinant tipą galiojančiais pakeitimais) techniniams reikalavimams.
   5.1.6.   Pažangios pagalbinės vairavimo sistemos tvirtinamos tik pagal šią taisyklę, kai funkcija niekaip nekenkia pagrindinės vairavimo sistemos veikimui. Be to, šios sistemos turi būti sukurtos taip, kad vairuotojas bet kada sąmoningai galėtų sustabdyti funkcijos veikimą.
   5.1.6.1.   Automatiškai valdomai vairavimo funkcijai pradėjus veikti, vairuotojui turi būti apie tai pranešta ir turi automatiškai išsijungti valdymas, jei transporto priemonės greitis viršija nustatytą 10 km/h ribą daugiau kaip 20 % arba nebesiunčiami vertintini signalai. Apie kiekvieną valdymo nutraukimą vairuotojas turi būti trumpai, bet išskirtinai įspėjamas regimuoju signalu ir arba garsiniu signalu, arba valdančiuoju vairo elementu perduodamu lytimuoju įspėjimo signalu.
   5.1.7.   Vairavimo mechanizmo pavara
   5.1.7.1.   Vairavimo mechanizmo geometrijos derintuvai turi būti tokie, kad po sureguliavimo pritaikomuosius komponentus būtų galima patikimai sujungti tam tikrais fiksavimo įtaisais.
   5.1.7.2.   Vairavimo mechanizmo pavara, kurią galima atjungti, kad būtų įmanoma pritaikyti skirtingoms transporto priemonės (pvz., keičiamosios bazės puspriekabėms) konfigūracijoms, turi turėti patikimą komponentų perkėlimą užtikrinančius fiksavimo įtaisus; jeigu naudojamas automatinis fiksavimo įtaisas, turi būti papildomas saugos užraktas, valdomas rankiniu būdu.
   5.1.8.   Vairuojamieji ratai
   Vairuojamieji ratai negali būti tik galiniai ratai. Šis reikalavimas netaikomas puspriekabėms.
   5.1.9.   Energijos tiekimo sistema
   Ta pati energijos tiekimo sistema gali būti naudojama vairavimo mechanizmui ir kitoms sistemoms. Tačiau jeigu kurioje nors sistemoje, kuri naudojasi ta pačia energijos tiekimo sistema, įvyksta triktis, vairavimas užtikrinamas pagal 5.3. punkto sąlygas, taikomas triktims.
   5.1.10.   Valdymo sistemos
   6 priedo reikalavimai taikomi transporto priemonių elektroninių valdymo sistemų, kurios kontroliuoja vairavimo funkcijos valdymo pavarą arba yra jos dalis, įskaitant pažangias pagalbines vairavimo sistemas, saugos aspektams. Tačiau sistemoms arba funkcijoms, kurios vairavimo sistema naudojasi aukštesnio lygio tikslams pasiekti, 6 priedas taikomas tiek, kiek jos tiesiogiai veikia vairavimo sistemą. Jei yra tokių sistemų, jos neturi būti išjungtos per vairavimo sistemos tipo tvirtinimo bandymus.
   5.2.   Specialiosios priekaboms taikomos nuostatos
   5.2.1.   Priekabos (išskyrus puspriekabes ir priekabas, kurių ašys sutampa su sunkio centru), kurios turi daugiau kaip vieną ašį su vairuojamaisiais ratais ir puspriekabės bei priekabos, kurių ašys sutampa su sunkio centru, turinčios bent vieną ašį su vairuojamaisiais ratais, turi atitikti 6.3. punkte pateiktas sąlygas. Tačiau priekaboms su priekinio ir galinio rato riedėjimą ta pačia tarpvėže užtikrinančia sistema 6.3. punkte nurodytas bandymas nereikalingas, jei visomis apkrovos sąlygomis nevairuojamosios ir švytuojamosios ašių apkrovos santykis yra ne mažiau kaip 1,6.
   Tačiau priekaboms su priekinio ir galinio rato riedėjimą ta pačia tarpvėže užtikrinančia sistema, nevairuojamųjų arba šarnyrinių vairuojamųjų ašių ir frikcinių ašių apkrovos santykis visomis apkrovos sąlygomis turi būti bent 1.
   5.2.2.   Jeigu transporto priemonės junginio vilkikas važiuoja tiesiai, priekaba ir vilkikas turi likti vienoje linijoje. Jeigu išlyginimas neišlaikomas automatiškai, priekaboje turi būti įtaisyta tinkama reguliavimo įranga.
   5.3.   Triktims taikomos nuostatos ir veikimas
   5.3.1.   Bendrosios nuostatos
   5.3.1.1.   Šioje taisyklėje laikoma, kad vairuojamieji ratai, valdantysis vairo elementas ir visos vairavimo mechanizmo pavaros mechaninės dalys neturi sulūžti, jeigu tarp jų yra pakankami tarpai, juos galima lengvai pasiekti atliekant priežiūros darbus ir jie pasižymi ne blogesnėmis saugos savybėmis nei nurodytos kitiems svarbiems transporto priemonės komponentams (pvz., stabdžių sistemai). Jei dėl kurios nors iš tokių dalių trikties transporto priemonė taptų nevaldoma, ta dalis turi būti pagaminta iš metalo ar medžiagos, kurių savybės lygiavertės, ir negali smarkiai deformuotis normaliai eksploatuojant vairavimo sistemą.
   5.3.1.2.   Sugedus vairavimo mechanizmui, taip pat laikomasi 5.1.2., 5.1.3. ir 6.2.1. punktų reikalavimų, kol transporto priemone galima važiuoti atitinkamose punktuose nurodytais greičiais.
   Šiuo atveju 5.1.3. punktas netaikomas energijos šaltiniais valdomoms vairavimo sistemoms, kai transporto priemonė stovi.
   5.3.1.3.   Transporto priemonės vairuotojo dėmesys turi būti atkreiptas į bet kokią pavaros triktį, išskyrus išimtinai mechaninę, kaip nurodyta 5.4. punkte. Įvykus trikčiai, leidžiamas vidutinio vairo mechanizmo perdavimo skaičiaus pokytis, jeigu neviršijama 6.2.6. punkte nurodyta vairavimo pastanga.
   5.3.1.4.   Kai transporto priemonės stabdžių sistema naudoja tą patį energijos šaltinį kaip vairavimo sistema, o šis energijos šaltinis sugenda, pirmumas teikiamas vairavimo sistemai, kuri turi atitikti 5.3.2. ir 5.3.3. punktų reikalavimus. Be to, stabdymo savybės, kai stabdoma pirmą kartą po gedimo, neturi būti blogesnės už nurodytas darbinių stabdžių savybes (šios taisyklės 3 priedo 2 punktas).
   5.3.1.5.   Kai transporto priemonės stabdžių sistema naudoja tą pačią energijos tiekimo sistemą kaip vairavimo sistema ir energijos tiekimo sistema sugenda, pirmumas teikiamas vairavimo sistemai, kuri turi atitikti 5.3.2. ir 5.3.3. punktų reikalavimus. Be to, stabdymo savybės, kai stabdoma pirmą kartą po gedimo, turi atitikti šios taisyklės 3 priedo 3 punkto nurodymus.
   5.3.1.6.   Priekabų atveju, sugedus vairavimo sistemai, taip pat turi būti laikomasi 5.2.2. ir 6.3.4.1. punktų reikalavimų.
   5.3.2.   Vairavimo sistemos su papildomu energijos šaltiniu
   5.3.2.1.   Jeigu užgestų variklis arba sugestų pavaros dalis, išskyrus 5.3.1.1. punkte išvardytas dalis, neturi būti staigių vairuojamųjų ratų posūkio kampo pokyčių. Kol transporto priemonė gali važiuoti didesniu kaip 10 km/h greičiu, turi būti laikomasi 6 punkte nurodytų reikalavimų, taikomų sugedusiai sistemai.
   5.3.3.   Energijos šaltiniais valdomos vairavimo sistemos
   5.3.3.1.   Sistema turi būti sukurta taip, kad transporto priemonė negalėtų neribotai važiuoti didesniu kaip 10 km/h greičiu, kai įvyksta gedimas, apie kurį turi būti pranešama 5.4.2.1.1. punkte nurodytu įspėjimo signalu.
   5.3.3.2.   Sugedus valdymo pavarai, išskyrus 5.1.4. punkte išvardytas dalis, vis dar turi būti įmanoma vairuoti ir turi išlikti nesugedusiai vairavimo sistemai 6 punkte nustatytos eksploatacinės charakteristikos.
   5.3.3.3.   Kai sugenda valdymo pavaros energijos šaltinis, turi būti įmanoma atlikti bent 24 aštuoneto formos manevrus, kai kiekvienos skaičiaus kilpos skersmuo važiuojant 10 km/h greičiu yra 40 m ir eksploatacinių charakteristikų lygis atitinka 6 punkte nesugedusiai sistemai nurodytą lygį.
   Bandymo manevrai pradedami esant 5.3.3.5. punkte nurodytam sukauptosios energijos lygiui.
   5.3.3.4.   Sugedus energijos pavarai, išskyrus 5.3.1.1. punkte išvardytas dalis, neturi būti staigių vairuojamųjų ratų posūkio kampo pokyčių. Kol transporto priemonė gali važiuoti didesniu kaip 10 km/h greičiu, turi būti laikomasi sugedusiai sistemai 6 punkte nurodytų reikalavimų, atlikus bent 25 aštuoneto formos manevrus ne mažesniu kaip 10 km/h greičiu, kai kiekvienos skaičiaus kilpos skersmuo yra 40 m.
   Bandymo manevrai pradedami, kai sukauptosios energijos lygis atitinka nurodytąjį 5.3.3.5. punkte.
   5.3.3.5.   5.3.3.3. ir 5.3.3.4. punktuose nurodytiems bandymams naudotinos energijos lygis turi atitikti sukauptosios energijos lygį, buvusį tuo metu, kai vairuotojas buvo įspėtas apie triktį.
   Elektra varomoms sistemoms (pagal 6 priedą) šis lygis yra blogiausias atvejis, aprašytas kartu su 6 priedu pateiktuose gamintojo dokumentuose, atsižvelgiant į temperatūros ir senėjimo poveikį akumuliatoriaus eksploatavimo charakteristikoms.
   5.4.   Įspėjimo signalai
   5.4.1.   Bendrosios nuostatos
   5.4.1.1.   Transporto priemonės vairuotojas turi būti aiškiai įspėtas apie bet kokias vairavimo funkcijos ir nemechanines triktis.
   Nepaisant 5.1.2. punkto reikalavimų, vairavimo sistemos vibravimas gali būti naudojamas kaip papildomas įspėjimas apie šios sistemos gedimą.
   Variklinės transporto priemonės atveju įspėjimu laikomas vairavimo jėgos padidėjimas; priekabos atveju leidžiama naudoti mechaninį indikatorių.
   5.4.1.2.   Jeigu tas pats energijos šaltinis naudojamas tiekti energiją vairavimo sistemai ir kitoms sistemos, vairuotojui turi būti įspėtas garsiniu arba optiniu signalu, kai energijos (kaupimo) talpykloje sukauptosios energijos (skysčio) lygis sumažėja tiek, kad gali prireikti didesnės vairavimo jėgos. Šis įspėjimas gali būti derinamas su įtaisu, kurio paskirtis įspėti apie stabdžių gedimą, jeigu stabdžių sistema naudoja tą patį energijos šaltinį. Vairuotojui turi būti sudaryta galimybė lengvai patikrinti, ar įspėjimo įtaiso būklė patenkinama.
   5.4.2.   Specialiosios nuostatos, taikomos energijos šaltiniais valdomam vairavimo mechanizmui
   5.4.2.1.   Variklinėse transporto priemonėse turi būti sudaryta galimybė šiais signalais įspėti apie vairavimo triktis ir defektus:
   
               5.4.2.1.1.
            
            
               Raudonu įspėjimo signalu, kuriuo įspėjama apie 5.3.1.3. punkte apibrėžtus pagrindinio vairavimo mechanizmo gedimus.
            
         
               5.4.2.1.2.
            
            
               Kai taikoma, geltonu įspėjimo signalu, kuriuo įspėjama apie elektriniu būdu nustatytą vairavimo mechanizmo defektą, apie kurį neįspėjama raudonu įspėjimo signalu.
            
         
               5.4.2.1.3.
            
            
               Jei naudojamas simbolis, jis turi atitikti simbolį J 04, ISO/IEC registracijos numeris 7000-2441, kaip apibrėžta ISO 2575:2000.
            
         
               5.4.2.1.4.
            
            
               Pirmiau nurodytas(-i) įspėjimo signalas(-ai) užsidega, kai transporto priemonės elektros įrangai (ir vairavimo sistemai) pradedama tiekti energija. Transporto priemonei stovint vairavimo sistema patikrina, ar prieš užgęstant signalui nėra nurodytų trikčių arba defektų.
               Nurodytos triktys arba defektai, dėl kurių turėtų įsijungti pirmiau nurodytas įspėjimo signalas, bet kurie nenustatomi transporto priemonei stovint, nustačius juos, turi būti saugomi ir parodomi užvedant transporto priemonę bei visada tais atvejais, kai užvedimo (paleidimo) jungiklis yra įjungimo („on“) padėtyje, kol triktis nedingo.
            
         5.4.3.   Kai veikia papildomas vairavimo mechanizmas ir (arba) kai to mechanizmo nustatytas ratų posūkio kampas išlieka, o ratai negrąžinami į normaliąją važiavimo padėtį, vairuotojas turi būtį įspėjamas signalu.
   5.5.   Vairavimo mechanizmo periodinės techninės priežiūros nuostatos
   5.5.1.   Praktiniais tikslais ir atsižvelgiant į transporto priemonės gamintojo ir tipo patvirtinimą suteikiančios institucijos susitarimą, vairavimo mechanizmas ir jo įranga turi būti sukurti taip, kad mechanizmo veikimą būtų galima tikrinti jo neardant, prireikus naudojantis įprastais prietaisais, būdais arba bandymo įranga.
   5.5.2.   Turi būti sudaryta galimybė paprastai patikrinti elektroninių vairavimo kontrolės sistemų tinkamą eksploatavimo būklę. Jeigu reikia specialios informacijos, sudaroma galimybė ją lengvai gauti.
   5.5.2.1.   Tvirtinant tipą turi būti konfidencialiai apibrėžtos priemonės, pritaikytos tam, kad nebūtų galima neleistinai pakeisti gamintojo pasirinktų tikrinimo priemonių (pvz., įspėjimo signalo).
   Šis apsaugos reikalavimas taip pat įvykdomas, kai yra antrinės eksploatavimo būklės tikrinimo priemonės.
   6.   BANDYMO NUOSTATOS
   6.1.   Bendrosios nuostatos
   6.1.1.   Bandymas atliekamas ant lygaus paviršiaus, kuriuo užtikrinamas geras sukibimas.
   6.1.2.   Atliekant bandymą(-us) transporto priemonė pakraunama iki didžiausios techniškai leidžiamos masės, o jos vairuojamąją(-ąsias) ašį(-is) turi veikti didžiausia techniškai leidžiama apkrova.
   Kai ašyse įtaisytas ASE, šis bandymas kartojamas transporto priemonei esant pakrautai iki jos didžiausios techniškai leidžiamos masės, o ašis su įtaisytu ASE turi būti apkrauta iki jos didžiausios leidžiamos masės.
   6.1.3.   Prieš prasidedant bandymui, padangų oro slėgis turi būti toks, kokį gamintojas nurodė 6.1.2. punkte apibrėžtai masei, kai transporto priemonė nejuda.
   6.1.4.   Kai bandomos sistemos, kurios naudoja dalį arba visą elektros energijos sistemos energiją, visi eksploatacinių charakteristikų bandymai atliekami visų svarbių sistemų arba sistemų komponentų, kurie bendrai naudoja tą pačią energijos tiekimo sistemą, faktinės arba imituojamos elektrinės apkrovos sąlygomis. Svarbios sistemos visų pirma yra apšvietimo sistemos, priekinio stiklo valytuvai, variklio valdymo ir stabdžių sistemos.
   6.2.   Variklinėms transporto priemonėms taikomos nuostatos
   6.2.1.   Važiuojant turi būti įmanoma nubrėžti 50 m spindulio kreivę tiesia linija ir neturi būti neįprastos vairavimo mechanizmo vibracijos, kai važiuojama šiuo greičiu:
   
                
            
            
               M1 kategorijos transporto priemonės: 50 km/h
            
         
                
            
            
               M2, M3, N1, N2 ir N3 kategorijų transporto priemonės: 40 km/h arba didžiausiu konstrukciniu greičiu, jeigu jis yra mažesnis nei pirmiau nurodyti greičiai.
            
         6.2.2.   Jeigu transporto priemonė važiuoja ratu vienodu, bent 10 km/h greičiu, kai jos vairuojamieji ratai pasukti maždaug per pusę posūkio kampo, paleidus valdantįjį vairo elementą, posūkio spindulys neturi keistis arba didėti.
   6.2.3.   Matuojant valdančiojo vairo elemento jėgą, neatsižvelgiama į mažesnę kaip 0,2 sekundės trukmės jėgą.
   6.2.4.   Nesugedusį vairavimo mechanizmą turinčių variklinių transporto priemonių vairavimo jėgos matavimas.
   6.2.4.1.   Tiesiai į priekį 10 km/h greičiu važiuojanti transporto priemonė pasukama taip, kad imtų važiuoti įstrižai. Valdančiojo vairaračio jėga matuojama valdančiojo vairo elemento nominalaus spindulio atstumu tol, kol tos dalies padėtis atitiks toliau lentelėje nurodytą nesugedusį vairo mechanizmą turinčios konkrečios kategorijos transporto priemonės posūkio spindulį. Vairaratis vieną kartą sukamas į dešinę, po to – į kairę.
   6.2.4.2.   Visų kategorijų transporto priemonių didžiausia leidžiama vairo mechanizmo veikimo trukmė ir didžiausia leidžiama valdančiojo vairo elemento jėga, jeigu vairavimo mechanizmas nesugedęs, nurodytos toliau pateiktoje lentelėje.
   6.2.5.   Sugedusį vairavimo mechanizmą turinčių variklinių transporto priemonių vairavimo jėgos matavimas.
   6.2.5.1.   6.2.4. punkte aprašytas bandymas kartojamas su sugedusiu vairavimo mechanizmu. Vairavimo jėga matuojama tol, kol valdančiojo vairo elemento padėtis atitiks toliau lentelėje nurodytą sugedusį vairavimo mechanizmą turinčios konkrečios kategorijos transporto priemonės posūkio spindulį.
   6.2.5.2.   Visų kategorijų transporto priemonių didžiausia leidžiama vairavimo mechanizmo veikimo trukmė ir didžiausia leidžiama valdančiojo vairo elemento jėga, jeigu vairo mechanizmas sugedęs, nurodytos toliau pateiktoje lentelėje.
   lentelė
   Valdančiojo vairo elemento jėgai taikomi reikalavimai
   
               Transporto priemonės kategorija
            
            
               Nesugedęs
            
            
               Sugedęs
            
         
               Didžiausia jėga
               (daN)
            
            
               Laikas
               (s)
            
            
               Posūkio spindulys
               (m)
            
            
               Didžiausia jėga
               (daN)
            
            
               Laikas
               (s)
            
            
               Posūkio spindulys
               (m)
            
         
               M1
               
            
            
               15
            
            
               4
            
            
               12
            
            
               30
            
            
               4
            
            
               20
            
         
               M2
               
            
            
               15
            
            
               4
            
            
               12
            
            
               30
            
            
               4
            
            
               20
            
         
               M3
               
            
            
               20
            
            
               4
            
            
               12 (4)
               
            
            
               45 (3)
               
            
            
               6
            
            
               20
            
         
               N1
               
            
            
               20
            
            
               4
            
            
               12
            
            
               30
            
            
               4
            
            
               20
            
         
               N2
               
            
            
               25
            
            
               4
            
            
               12
            
            
               40
            
            
               4
            
            
               20
            
         
               N3
               
            
            
               20
            
            
               4
            
            
               12 (4)
               
            
            
               45 (3)
               
            
            
               6
            
            
               20
            
         6.3.   Priekaboms taikomos nuostatos
   6.3.1.   Priekabos, kurią 80 km/h greičiu arba didžiausiu leidžiamu priekabos gamintojo nurodytu greičiu, jeigu tas greitis yra mažesnis kaip 80 km/h, velka lygiu horizontaliu keliu tiesia linija važiuojantis vilkikas, vairavimo sistema turi užtikrinti, kad priekaba važiuotų pernelyg nenukrypdama į šalis ir nebūtų neįprastos vairavimo mechanizmo vibracijos.
   6.3.2.   Vilkikui ir priekabai vienodu 5 km/h greičiu tolygiai sukantis taip, kad priekinis išorinis vilkiko kraštas brėžtų 25 m spindulio apskritimą (žr. 2.4.6. punktą), išmatuojamas galinio išorinio priekabos krašto nubrėžtas apskritimas. Šis manevras kartojamas tokiomis pačiomis sąlygomis, tačiau vilkikui važiuojant 25 km/h ± 1 km/h greičiu. Atliekant šiuos manevrus, 25 km/h ± 1 km/h greičiu važiuojančios priekabos galinis išorinis kraštas už vienodu 5 km/h greičiu važiuojant nubrėžto apskritimo neturi išsikišti daugiau kaip 0,7 m.
   6.3.3.   Jokia priekabos dalis neturi daugiau kaip per 0,5 m atsidurti už 25 m spindulio apskritimo liestinės, kai tą priekabą velkantis 6.3.2. punkte aprašytą apskritimą brėžiantis vilkikas išilgai liestinės važiuoja 25 km/h greičiu. Šio reikalavimo turi būti laikomasi nuo liestinės kirtimosi su apskritimu vietos iki už 40 m išilgai liestinės nuo pirmiau minėtos vietos esančio taško. Nuo to taško priekaba turi atitikti 6.3.1. punkte nurodytą sąlygą.
   6.3.4.   Turi būti išmatuota žiedo pavidalo žemės sritis, kurią apima vilkiko (priekabos) junginio su nesugedusia vairavimo sistema, važiuojančio ne didesniu kaip 5 km/h greičiu vienodu posūkio spinduliu, priekinio išorinio vilkiko kampo brėžiamas 0,67 spindulys, padaugintas iš ne mažesnio kaip 12,5 m transporto priemonės junginio ilgio.
   6.3.4.1.   Jeigu, sugedus vairavimo sistemai, išmatuotos žiedinės srities plotis yra > 8,3 m, jis neturi padidėti daugiau kaip 15 %, palyginti su atitinkama verte, išmatuota, kai vairavimo sistema nesugedusi.
   Išorinis žiedinės srities spindulys neturi didėti.
   6.3.5.   6.3.2., 6.3.3. ir 6.3.4. punktuose aprašyti bandymai turi būti atliekami pagal laikrodžio rodyklę ir prieš laikrodžio rodyklę.
   7.   GAMINIŲ ATITIKTIS
   Gaminių atitikties procedūros turi atitikti nustatytąsias 1958 m. susitarimo 2 priedėlyje (E/ECE/324-E/ECE/TRANS/505/Rev. 2); turi būti laikomasi šių reikalavimų:
   
               7.1.
            
            
               Patvirtinimo turėtojas turi užtikrinti, kad gaminių atitikties bandymų rezultatai būtų užregistruoti ir kad pridėtus dokumentus būtų galima gauti visą laikotarpį, kuris nustatytas sutartyje su patvirtinimą suteikiančia institucija arba technikos tarnyba. Šis laikotarpis neturi būti ilgesnis kaip 10 metų, pradedant skaičiuoti nuo visiško gamybos nutraukimo.
            
         
               7.2.
            
            
               Tipą patvirtinusi institucija arba technikos tarnyba gali bet kuriuo metu patikrinti kiekvienoje gamybos įmonėje taikomą atitikties kontrolės metodiką. Paprastai šie patikrinimai atliekami kartą per dvejus metus.
            
         8.   BAUDOS UŽ GAMINIŲ NEATITIKTĮ
   8.1.   Transporto priemonių tipui pagal šią taisyklę suteiktą patvirtinimą galima panaikinti, jeigu nevykdomi 7.1. punkte išdėstyti reikalavimai arba jei transporto priemonių pavyzdžiai neatitinka šios taisyklės 6 punkto reikalavimų.
   8.2.   Jeigu šią taisyklę taikanti susitariančioji šalis panaikina anksčiau suteiktą patvirtinimą, kitas šią taisyklę taikančias susitariančiąsias šalis apie tai nedelsdama informuoja pranešimo blanku, atitinkančiu šios taisyklės 1 priede pateiktą pavyzdį.
   9.   TRANSPORTO PRIEMONĖS TIPO PATVIRTINIMO PAKEITIMAS IR IŠPLĖTIMAS
   9.1.   Apie kiekvieną transporto priemonės tipo pakeitimą pranešama tipą patvirtinusiai institucijai. Tuomet patvirtinimą suteikianti institucija gali:
   
               9.1.1.
            
            
               Laikyti, kad atlikti pakeitimai greičiausiai neturės pastebimo neigiamo poveikio, ir bet kokiu atveju transporto priemonė atitinka reikalavimus, arba
            
         
               9.1.2.
            
            
               Reikalauti, kad už bandymų atlikimą atsakinga technikos tarnyba pateiktų papildomo bandymo ataskaitą.
            
         9.2.   Apie patvirtinimą, išplėtimą arba atsisakymą tvirtinti, nurodant pakeitimus, šią taisyklę taikančioms susitariančiosioms šalims pranešama 4.3. punkte aprašyta tvarka.
   9.3.   Išplėtimą suteikianti patvirtinimo institucija tokiam išplėtimui paskiria serijos numerį ir taisyklės 1 priede pateiktą pavyzdį atitinkančiu pranešimo blanku informuoja kitas šią taisyklę taikančias 1958 m. susitarimo šalis.
   10.   VISIŠKAS GAMYBOS NUTRAUKIMAS
   Jei patvirtinimo turėtojas visiškai nustoja gaminti pagal šią taisyklę patvirtinto tipo transporto priemones, jis turi apie tai pranešti patvirtinimą suteikusiai institucijai. Tokį pranešimą gavusi institucija, naudodama šios taisyklės 1 priede pateiktą pavyzdį atitinkantį blanką, turi informuoti kitas šią taisyklę taikančias 1958 m. susitarimo šalis.
   11.   UŽ PATVIRTINIMO BANDYMŲ ATLIKIMĄ ATSAKINGŲ TECHNIKOS TARNYBŲ IR ADMINISTRACIJOS PADALINIŲ PAVADINIMAI IR ADRESAI
   Šią taisyklę taikančios 1958 m. susitarimo šalys Jungtinių Tautų Sekretoriatui praneša už patvirtinimo bandymų atlikimą atsakingų technikos tarnybų ir patvirtinimą suteikiančių administracijos padalinių, kuriems siunčiami kitose šalyse išduodamo patvirtinimo ar patvirtinimo išplėtimo, atsisakymo tvirtinti ar panaikinimo blankai, pavadinimus ir adresus.
   
      (1)  Kaip apibrėžta Suvestinės rezoliucijos dėl transporto priemonių konstrukcijos 7 priede (R.E.3) (TRANS/SC.1/WP.29/78/Rev.1).
   
      (2)  1 – Vokietija, 2 – Prancūzija, 3 – Italija, 4 – Nyderlandai, 5 – Švedija, 6 – Belgija, 7 – Vengrija, 8 – Čekija, 9 – Ispanija, 10 – Serbija ir Juodkalnija, 11 – Jungtinė Karalystė, 12 – Austrija, 13 – Liuksemburgas, 14 – Šveicarija, 15 (nenaudojamas), 16 – Norvegija, 17 – Suomija, 18 – Danija, 19 – Rumunija, 20 – Lenkija, 21 – Portugalija, 22 – Rusijos Federacija, 23 – Graikija, 24 – Airija, 25 – Kroatija, 26 – Slovėnija, 27 – Slovakija, 28 – Baltarusija, 29 – Estija, 30 (nenaudojamas), 31 – Bosnija ir Hercegovina, 32 – Latvija, 33 (nenaudojamas), 34 – Bulgarija, 35 (nenaudojamas), 36 – Lietuva, 37 – Turkija, 38 (nenaudojamas), 39 – Azerbaidžanas, 40 – Buvusioji Jugoslavijos Respublika Makedonija, 41 (nenaudojamas), 42 – Europos bendrija (patvirtinimus suteikia jos valstybės narės, naudodamos atitinkamus savo EEK simbolius), 43 – Japonija, 44 (nenaudojamas), 45 – Australija, 46 – Ukraina, 47 – Pietų Afrikos Respublika, 48 – Naujoji Zelandija, 49 – Kipras, 50 – Malta ir 51 – Korėjos Respublika. Tolesni numeriai kitoms šalims skiriami chronologine tvarka, kuria jos ratifikuoja arba prisijungia prie Susitarimo dėl suvienodintų techninių nuostatų priėmimo ratinėms transporto priemonėms, įrangai ir dalims, kurios gali būti įrengiamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų; apie paskirtus numerius susitariančiosioms šalims praneša Jungtinių Tautų Generalinis Sekretorius
   
      (3)  50 vientisoms transporto priemonėms su ne mažiau kaip 2 vairuojamosiomis ašimis, išskyrus priekinio ir galinio rato riedėjimą ta pačia tarpvėže užtikrinančią sistemą
   
      (4)  arba pasukant į kraštinę padėtį, jei nepasiekiamas 12 m spindulys.
   
      1 PRIEDAS
      PRANEŠIMAS
      (Didžiausias formatas: A4 (210 × 297 mm))
      
         
      
         
   
   
      2 PRIEDAS
      PATVIRTINIMO ŽENKLŲ IŠDĖSTYMAS
      A   PAVYZDYS
      (Žr. šios taisyklės 4.4 punktą)
      
         
      Pateiktas prie transporto priemonės pritaisytas patvirtinimo ženklas rodo, kad tam tikras transporto priemonių tipas, atsižvelgiant į vairavimo mechanizmą, buvo patvirtintas Nyderlanduose (E4) pagal taisyklę Nr. 79, patvirtinimo Nr. 012439. Patvirtinimo numeris rodo, kad patvirtinimas buvo suteiktas pagal taisyklės Nr. 79 su 01 serijos pakeitimais reikalavimus.
      B   PAVYZDYS
      (Žr. šios taisyklės 4.5 punktą)
      
         
      Pateiktas prie transporto priemonės pritaisytas patvirtinimo ženklas rodo, kad tam tikras transporto priemonės tipas buvo patvirtintas Nyderlanduose (E4) pagal taisykles Nr. 79 ir 31 (1). Patvirtinimo numeriai rodo, kad tuo metu, kai buvo suteikti tam tikri patvirtinimai, į taisyklę Nr. 79 buvo įtraukti 01 serijos pakeitimai, o į taisyklę Nr. 31 taip pat įtraukti 01 serijos pakeitimai.
      
         (1)  Antrasis numeris pateiktas tik kaip pavyzdys.
   
   
      3 PRIEDAS
      Transporto priemonių stabdymo veiksmingumas, kai vairavimo mechanizmo ir stabdymo įrenginio energijos šaltinis tas pats
      
                  1.
               
               
                  Atliekant bandymus pagal šį priedą, transporto priemonė turi atitikti šias sąlygas:
                  
                              1.1.
                           
                           
                              Transporto priemonė pakraunama iki didžiausios techniškai leidžiamos masės, kuri paskirstoma tarp ašių, kaip yra nurodęs transporto priemonės gamintojas. Kai numatomi keli masės paskirstymo ašims būdai, didžiausios masės pasiskirstymas tarp ašių turi būti toks, kad kiekvieną ašį veikianti masė būtų proporcinga didžiausiai leidžiamai kiekvienos ašies masei. Puspriekabių vilkikų atveju masė gali būti paskirstyta maždaug per vidurį tarp sukabintuvo padėties, atsižvelgiant į pirmiau pateiktas apkrovos sąlygas, ir galinės(-ių) ašies(-ių) vidurio linijos.
                           
                        
                              1.2.
                           
                           
                              Padangos pripučiamos iki šaltų padangų oro slėgio, numatyto padangoms tenkančiai masei, kai transporto priemonė stovi.
                           
                        
                              1.3.
                           
                           
                              Prieš pradedant bandymus stabdžiai turi būti šalti, t. y. disko arba išorinio stabdžių būgno paviršiaus temperatūra turi būti mažesnė kaip 100 °C.
                           
                        
            
                  2.
               
               
                  Jeigu įvyksta energijos šaltinio triktis, darbinių stabdžių stabdymo veiksmingumas (naudojant pirmą kartą po trikties) turi pasiekti toliau lentelėje nurodytas vertes.
                  
                              Kategorija
                           
                           
                              V (km/h)
                           
                           
                              m/s2
                              
                           
                           
                              FdaN
                           
                        
                              M1
                              
                           
                           
                              80
                           
                           
                              5,8
                           
                           
                              50
                           
                        
                              M2 ir M3
                              
                           
                           
                              60
                           
                           
                              5,0
                           
                           
                              70
                           
                        
                              N1
                              
                           
                           
                              80
                           
                           
                              5,0
                           
                           
                              70
                           
                        
                              N2 ir N3
                              
                           
                           
                              60
                           
                           
                              5,0
                           
                           
                              70
                           
                        
            
                  3.
               
               
                  Po kokios nors vairavimo mechanizmo arba energijos tiekimo sistemos trikties turi būti įmanoma po aštuonių pilnutinių darbinių stabdžių panaudojimo ciklų devintuoju bandymu pasiekti bent antrinei (avarinei) stabdymo sistemai numatytą veiksmingumą (žr. tolesnę lentelę).
                  Kai antriniams stabdžiams reikalinga sukauptoji energija ir tam būtinas atskiras valdytuvas, po aštuonių pilnutinių darbinių stabdžių panaudojimo ciklų devintuoju bandymu turi būti įmanoma pasiekti liekamąjį veiksmingumą (žr. toliau pateiktą lentelę).
                  Antrinis ir liekamasis veiksmingumas
                  
                              Kategorija
                           
                           
                              V km/h
                           
                           
                              Antrinis stabdymas m/s2
                              
                           
                           
                              Liekamasis stabdymas m/s2
                              
                           
                        
                              M1
                              
                           
                           
                              80
                           
                           
                              2,9
                           
                           
                              1,7
                           
                        
                              M2
                              
                           
                           
                              60
                           
                           
                              2,5
                           
                           
                              1,5
                           
                        
                              M3
                              
                           
                           
                              60
                           
                           
                              2,5
                           
                           
                              1,5
                           
                        
                              N1
                              
                           
                           
                              70
                           
                           
                              2,2
                           
                           
                              1,3
                           
                        
                              N2
                              
                           
                           
                              50
                           
                           
                              2,2
                           
                           
                              1,3
                           
                        
                              N3
                              
                           
                           
                              40
                           
                           
                              2,2
                           
                           
                              1,3
                           
                        
            
   
      4 PRIEDAS
      Transporto priemonėms, kuriose įrengtas ASE, taikomos papildomos nuostatos
      1.   BENDROSIOS NUOSTATOS
      Transporto priemonės, kuriose įtaisytas papildomas vairavimo mechanizmas (ASE), be šios taisyklės reikalavimų taip pat turi atitikti ir šio priedo nuostatas.
      2.   SPECIALIOSIOS NUOSTATOS
      2.1.   Pavara
      2.1.1.   Mechaninės vairavimo mechanizmo pavaros
      Taikomas šios taisyklės 5.3.1.1 punktas.
      2.1.2.   Hidraulinės vairavimo mechanizmo pavaros
      Hidraulinė vairavimo mechanizmo pavara turi būti apsaugota nuo didžiausio leidžiamo darbinio slėgio T perviršijimo.
      2.1.3.   Elektrinės vairavimo mechanizmo pavaros
      Elektrinė vairavimo mechanizmo pavara turi būti apsaugota nuo energijos pertekliaus.
      2.1.4.   Vairavimo mechanizmo pavarų derinys
      Mechaninės, hidraulinės ir elektrinės pavarų derinys turi atitikti 2.1.1, 2.1.2 ir 2.1.3 punktų reikalavimus.
      2.2.   Trikčiai taikomi bandymo reikalavimai
      2.2.1.   Dėl bet kurios ASE dalies gedimo arba trikties (išskyrus dalis, kurios nelaikomos itin gendančiomis, kaip apibrėžta šios taisyklės 5.3.1.1 punkte) neturi staiga pasikeisti transporto priemonės veikimas, todėl turi būti laikomasi šios taisyklės 6 punkto reikalavimų. Be to, turi būti įmanoma valdyti transporto priemonę neatlikus nenormalios vairavimo mechanizmo pataisos. Tai patikrinama atliekant šiuos bandymus.
      2.2.1.1.   Žiedinis bandymas
      Transporto priemone „V“ km/h greičiu įvažiuojama į bandymo apskritimą, kurio spindulys „R“ m, atsižvelgiant į lentelėje nurodytą transporto priemonės kategoriją ir vertes:
      
                  Transporto priemonės kategorija
               
               
                  R (3)
                  
               
               
                  V (1)
                      (2)
                  
               
            
                  M1 ir N1
                  
               
               
                  100
               
               
                  80
               
            
                  M2 ir N2
                  
               
               
                  50
               
               
                  50
               
            
                  M3 ir N3
                  
               
               
                  50
               
               
                  45
               
            Pasiekus nustatytą bandymo greitį, turi būti sukelta triktis. Per bandymą važiuojama pagal laikrodžio rodyklę ir prieš laikrodžio rodyklę.
      2.2.1.2.   Pereinamasis bandymas
      2.2.1.2.1.   Kol bus susitarta dėl vienodų bandymo procedūrų, transporto priemonės gamintojas technikos tarnybai pateikia savo bandymo procedūras ir rezultatus dėl pereinamojo pobūdžio transporto priemonės veikimo trikties atveju.
      2.3.   Įspėjimo signalai trikties atveju
      2.3.1.   Išskyrus ASE dalis, kurios nelaikomos itin gendančiomis, kaip nurodyta šios taisyklės 5.3.1.1 punkte, vairuotojo dėmesys turi būti aiškiai atkreiptas į šias ASE triktis.
      
                  2.3.1.1.
               
               
                  Bendrą ASE elektrinio arba hidraulinio valdymo nutraukimą.
               
            
                  2.3.1.2.
               
               
                  ASE energijos tiekimo sistemos triktį.
               
            
                  2.3.1.3.
               
               
                  Elektrinio valdymo (jei yra) išorinių laidų nutrūkimą.
               
            
         (1)  Jeigu ASE mechaniškai užfiksuojamas esant šiam nustatytam greičiui, bandymo greitis bus pakeistas, kad atitiktų didžiausią greitį, kai sistema veikia. Didžiausiu greičiu laikomas greitis, kurį pasiekus ASE užfiksuojamas, minus 5 km/h.
      
         (2)  Jeigu dėl transporto priemonės matmenų savybių kyla pavojus apsiversti, gamintojas technikos tarnybai pateikia veikimo imitavimo duomenis, rodančius, kad bandymui atlikti būtina naudoti mažesnį didžiausią greitį. Tada technikos tarnyba pasirinks šį bandymo greitį.
      
         (3)  Jeigu dėl bandymo vietos konfigūracijos negalima atsižvelgti į spindulio vertes, bandymus galima atlikti kitokiu spinduliu (didžiausias pokytis ± 25 %), jeigu greitis pritaikomas, kad būtų pasiektas skersinis greitėjimas, atsižvelgiant į lentelėje tam tikrai transporto priemonių kategorijai nurodytą spindulį ir greitį.
   
   
      5 PRIEDAS
      Hidraulinę vairavimo mechanizmo pavarą turinčioms priekaboms taikomos nuostatos
      1.   BENDROSIOS NUOSTATOS
      Transporto priemonės, kuriose įtaisyta hidraulinė vairavimo mechanizmo pavara, be šios taisyklės reikalavimų taip pat atitinka šio priedo nuostatas.
      2.   SPECIALIOSIOS NUOSTATOS
      2.1.   Hidraulinės sistemos linijų ir žarnų su jungiamaisiais antgaliais eksploatacinės charakteristikos.
      2.1.1.   Hidraulinės vairavimo pavaros linijos turi išlaikyti už transporto priemonės gamintojo nurodytą didžiausią įprastą darbinį slėgį (T) bent keturis kartus aukštesnį trūkimo slėgį. Žarnos su jungiamaisiais antgaliais turi atitikti ISO standartus 1402:1994, 6605:1986 ir 7751:1991.
      2.2.   Nuo energijos tiekimo sistemos priklausomos sistemos
      2.2.1.   Energijos tiekimo sistemą nuo pernelyg aukšto slėgio turi saugoti slėgio ribojimo vožtuvas, veikiantis esant slėgiui T.
      2.3.   Vairavimo mechanizmo pavaros apsauga
      2.3.1.   Vairavimo mechanizmo pavarą nuo pernelyg aukšto slėgio turi saugoti slėgio ribojimo vožtuvas, kurio veikimo sritis nuo 1,5 T iki 2,2 T.
   
   
      6 PRIEDAS
      Specialieji reikalavimai, taikytini transporto priemonių sudėtinių elektroninių valdymo sistemų saugos aspektams
      1.   BENDROSIOS NUOSTATOS
      Šiame priede apibrėžiami specialieji reikalavimai, taikomi dokumentams, trikčių strategijai ir patikrai, atsižvelgiant į transporto priemonių sudėtinių elektroninių valdymo sistemų (2.3. punktas) saugos aspektus, kiek jiems taikoma ši taisyklė.
      Šis priedas taip pat gali būti nurodomas tam tikrose šios taisyklės punktuose dėl su sauga susijusių funkcijų, kurios valdomos elektronine(-ėmis) sistema(-omis).
      Šiame priede nėra apibrėžiami Sistemos veiksmingumo kriterijai, bet aptariama projektavimo procesui taikoma metodologija ir informacija, kuri turi būti atskleista technikos tarnybai, kai siekiama tipo patvirtinimo.
      Ši informacija turi parodyti, kad įprastomis ir trikties sąlygomis Sistema atitinka visus taikomus veiksmingumo reikalavimus, apibrėžtus kitose šios taisyklės vietose.
      2.   APIBRĖŽTYS
      Šiame priede:
      
                  2.1.
               
               
                  Saugos samprata – sistemoje, pvz., elektroniniuose įtaisuose, įrengtų priemonių, kuriomis siekiama užtikrinti sistemos vientisumą ir saugų veikimą net įvykus elektros sistemos trikčiai, aprašas. Į saugos sampratą gali įeiti galimybė atkurti dalinį veikimą arba netgi esminėms transporto priemonės funkcijoms skirta atsarginė sistema.
               
            
                  2.2.
               
               
                  Elektroninė valdymo sistema – įtaisų, sukurtų veikti kartu, siekiant užtikrinti nurodytos transporto priemonės valdymo funkciją, taikant elektroninį duomenų apdorojimą, derinys. Tokios sistemos, kurios dažniausiai valdomos programine įranga, yra sukurtos iš atskirų funkcinių komponentų, pvz., jutiklių, elektroninių valdymo įtaisų ir paleidiklių, sujungtų ryšio linijomis. Į jas gali įeiti mechaniniai, elektropneumatiniai arba elektrohidrauliniai elementai. Šiame dokumente minima sistema – tai sistema, kuriai siekiama gauti tipo patvirtinimą.
               
            
                  2.3.
               
               
                  Transporto priemonių sudėtinės elektroninės valdymo sistemos – elektroninės valdymo sistemos, kurioms taikoma valdymo hierarchija, kai valdomą funkciją gali atšaukti aukštesnio lygio elektroninė valdymo sistema (funkcija).
                  Atšaukiama funkcija tampa sudėtinės sistemos dalimi.
               
            
                  2.4.
               
               
                  Aukštesnio lygio valdymas – sistemos (funkcijos), kuriose taikomos papildomos apdorojimo ir (arba) kontrolės nuostatos, siekiant pakeisti transporto priemonės veikimą nurodant atlikti įprastos(-ų) transporto priemonės valdymo sistemos funkcijos(-ų) pakeitimus.
                  Tai leidžia automatiškai pakeisti sudėtinių sistemų tikslus, atsižvelgiant į pirmumą, kurį lemia nustatytos aplinkybės.
               
            
                  2.5.
               
               
                  Įtaisai – mažiausi sistemos komponentų skyriai, kurie aptariami šiame priede, nes identifikavimo, analizės arba pakeitimo požiūriu šie komponentų deriniai laikomi vienu objektu.
               
            
                  2.6.
               
               
                  Perdavimo linijos – įtaisų sujungimo priemonės, naudojamos signalams, darbiniams duomenims perduoti arba energijai tiekti.
                  Ši įranga iš esmės yra elektrinė, bet iš dalies gali būti mechaninė, pneumatinė arba hidraulinė.
               
            
                  2.7.
               
               
                  Valdymo sritis nurodo našumo kitimą ir apibrėžia sritį, kurią sistema turi valdyti.
               
            
                  2.8.
               
               
                  Funkcinio veikimo riba apibrėžia išorines fizines ribas, kuriose sistema gali atlikti valdymą.
               
            3.   DOKUMENTAI
      3.1.   Reikalavimai
      Gamintojas pateikia dokumentų paketą, kuriame pateikta informacija apie pagrindinę Sistemos konstrukciją ir priemones, kuriomis sistema yra susijusi su kitomis transporto priemonės sistemomis arba kuriomis tiesiogiai valdo našumo kintamuosius.
      Paaiškinama Sistemos funkcija(-os) ir gamintojo nurodyta saugos samprata.
      Dokumentai turi būti trumpi, juose turi būti pateikiami įrodymai, kad projektuojant ir kuriant buvo naudojamasi visų susijusių sistemos sričių ekspertize.
      Kalbant apie periodines technines apžiūras, dokumentuose nurodoma, kaip patikrinti esamą Sistemos darbinę būseną.
      3.1.1.   Dokumentai yra dviejų dalių:
      
                  a)
               
               
                  patvirtinimui skirtas oficialių dokumentų paketas, kurį sudaro 3 punkte nurodyta medžiaga (išskyrus 3.4.4. punktą), technikos tarnybai pateikiama kartu su tipo patvirtinimo paraiška. Tai yra pagrindinė informacinė medžiaga, atliekant šio priedo 4 punkte nurodytą patikrinimą.
               
            
                  b)
               
               
                  papildoma 3.4.4. punkte nurodyta medžiaga ir analizės duomenys, kuriuos saugo gamintojas, tačiau kurie pateikiami tvirtinant tipą.
               
            3.2.   Sistemos funkcijų aprašas.
      Apraše pateikiamas paprastas visų Sistemos valdymo funkcijų paaiškinimas ir tikslams pasiekti naudojami būdai, įskaitant valdymo mechanizmo(-ų) ataskaitą.
      3.2.1.   Pateikiamas įvesties ir nustatytų kintamųjų sąrašas, apibrėžiama jų veikimo sritis.
      3.2.2.   Pateikiamas visų Sistemos kontroliuojamų išvesties kintamųjų sąrašas ir kiekvienu atveju nurodoma, ar valdymas atliekamas tiesiogiai ar naudojant kitą transporto priemonės sistemą. Apibrėžiama kiekvieno tokio kintamojo valdymo sritis (2.7. punktas).
      3.2.3.   Tam tikrais atvejais sistemos veiksmingumui nurodomos funkcinio veikimo ribos (2.8. punktas).
      3.3.   Sistemos schema
      3.3.1.   Komponentų aprašas.
      Pateikiamas sąrašas, kuriame sugrupuojami visi Sistemos įtaisai ir nurodomos kitos tam tikrai valdymo funkcijai atlikti būtinos transporto priemonės sistemos.
      Pateikiama schema, kurioje parodytas šių įtaisų junginys ir paaiškinamas įrangos išdėstymas ir sujungimai.
      3.3.2.   Įtaisų funkcijos
      Apibūdinama kiekvieno Sistemos įtaiso funkcija ir pateikiami signalai, sujungiantys ją su kitais įtaisais arba kitomis transporto priemonės sistemomis. Tam gali būti naudojama sužymėta bloko schema, kitokios schemos arba prie tokios schemos pridėtas aprašas.
      3.3.3.   Sujungimai
      Sistemos sujungimai pateikiami elektros perdavimo linijų skrituline diagrama, pneumatinės arba hidraulinės įrangos vamzdyno schema ir supaprastinta grafine mechaninių jungčių schema.
      3.3.4.   Signalų srautas ir ypatybės
      Turi būti aiški šių perdavimo linijų ir tarp įtaisų siunčiamų signalų atitiktis.
      Nurodomas sutankintais duomenų kanalais perduodamų signalų pirmumas, kai jis gali būti svarbus veiksmingumui arba saugai, kiek tai susiję su šia taisykle.
      3.3.5.   Įtaisų atpažintis
      Visi įtaisai aiškiai ir vienodai identifikuojami (pvz., aparatinė įranga paženklinta, o programinė įranga paženklinta arba nurodyta jos išvestis), kad būtų galima susieti tam tikrą aparatinę įrangą ir dokumentus.
      Kai derinamos vieno įtaiso arba vieno kompiuterio funkcijos, bet, siekiant aiškumo ir lengvesnio aiškinimo, bloko schemoje jos yra parodomos keliuose blokuose, taikomas tik vienas aparatinės įrangos atpažinimo ženklas.
      Gamintojas, taikydamas šį atpažinimo ženklą, patvirtina, kad tiekiama įranga atitinka tam tikrą dokumentą.
      3.3.5.1.   Identifikuojant apibūdinama aparatinės ir programinės įrangos versija; kai ji pasikeičia, pasikeitus įtaiso funkcijai, kiek tai susiję su šia taisykle, atpažinimo informacija taip pat turi būti pakeista.
      3.4.   Gamintojo saugos samprata
      3.4.1.   Gamintojas pateikia pareikštį, kurioje patvirtinama, kad Sistemos tikslams pasiekti pasirinkta strategija jokiomis sąlygomis (nesant gedimų) netrukdys sistemoms, kurioms taikomi šios taisyklės nurodymai, saugiai veikti.
      3.4.2.   Apibūdinama sistemoje naudojamos programinės įrangos architektūra ir nurodomi naudojami konstravimo būdai ir priemonės. Gamintojas turi būti pasirengęs, prireikus, nurodyti priemones, kuriomis konstravimo ir tobulinimo proceso metu įgyvendinama sistemos logika.
      3.4.3.   Gamintojas technikos institucijoms pateikia Sistemoje taikomų konstravimo nuostatų, kuriomis siekiama užtikrinti saugų veikimą gedimų sąlygomis, paaiškinimą. Galimų konstravimo nuostatų Sistemos trikčių atvejų pavyzdžiai:
      
                  a)
               
               
                  veikimo atkūrimas naudojant dalinę sistemą,
               
            
                  b)
               
               
                  atskiros atsarginės sistemos įjungimas,
               
            
                  c)
               
               
                  aukšto lygio funkcijos pašalinimas.
               
            Trikties atveju vairuotojas įspėjamas, pvz., įspėjimo signalu arba atvaizduojamu pranešimu. Jeigu vairuotojas neišjungia sistemos, pvz., pasukdamas užvedimo (veikimo) jungiklį į padėtį išjungta („off“) arba išjungdamas tam tikrą funkciją, jei tam yra skirtas specialus jungiklis, įspėjimas turi tęstis tol, kol yra triktis.
      3.4.3.1.   Jeigu pagal pasirinktą nuostatą pasirenkamas dalinis veikimo režimas tam tikromis trikties sąlygomis, tada turi būti nurodomos šios sąlygos ir nustatomos veiksmingumo ribos.
      3.4.3.2.   Jeigu pagal pasirinktą nuostatą transporto priemonės valdymo sistemos tikslui įgyvendinti pasirenkama antra (atsarginė) priemonė, paaiškinamas perjungimo mechanizmas, logika, dubliavimo lygis ir visos įrengtos atsarginio tikrinimo funkcijos bei atsarginio veiksmingumo ribos.
      3.4.3.3.   Jei pagal pasirinktą nuostatą pasirenkama pašalinti aukštesnio lygio funkciją, visi su šia funkcija susiję atitinkami išvesties valdymo signalai turi būti nuslopinti taip, kad būtų galima apriboti perjungimo trikdžius.
      3.4.4.   Prie dokumentų pridedama analizė, kurioje bendrais bruožais parodoma, kaip sistema veiks įvykus bet kuriam iš nurodytų gedimų, kurie svarbūs transporto priemonės valdymo veiksmingumui arba saugai.
      Analizė gali būti pagrįsta trikties režimo ir poveikio analize (FMEA), gedimų medžio analize (FTA) arba bet kokiu panašiu, sistemos saugos sampratai tinkamu procesu.
      Pasirinktą(-us) analitinį(-ius) požiūrį(-ius) nustato ir prižiūri gamintojas, kuris tą (tuos) požiūrį(-ius) turi atskleisti tipą tvirtinančiai technikos tarnybai.
      3.4.4.1.   Šiuose dokumentuose išvardijami stebimi parametrai ir kiekvienai šio priedo 3.4.4. punkte apibrėžto tipo gedimo sąlygai nustatomas įspėjimo signalas, kuris pateikiamas vairuotojui ir (arba) priežiūros (technikos) darbuotojams.
      4.   PATIKRINIMAS IR BANDYMAS
      4.1.   Sistemos funkcinis veikimas, kaip nustatyta 3 punkte reikalaujamuose dokumentuose, išbandomas taip:
      4.1.1.   Sistemos funkcijos patikrinimas
      Kaip įprastų veikimo lygių nustatymo priemonės, transporto priemonės sistemos veikimo patikrinimas (tomis sąlygomis, kai nėra gedimų) atliekamas pagal pagrindinį gamintojo kontrolinio tikrinimo aprašą, jei tam netaikomas nustatytas veikimo bandymas kaip šios arba kitos taisyklės patvirtinimo procedūros dalis.
      4.1.2.   Saugos sampratos pagal 3.4. punktą patikrinimas
      Tipo patvirtinimą suteikiančios patvirtinimo institucijos nuožiūra sistemos reakcija patikrinama trikties bet kuriame įtaise sąlygomis, taikant tam tikrus išvesties signalus elektriniams įtaisams arba mechaniniams elementams, siekiant imituoti vidinių įtaiso gedimų poveikį.
      4.1.2.1.   Patikrinimo rezultatai turi atitikti dokumentais patvirtintą trikties analizės suvestinę tiek, kad, atsižvelgiant į bendrą poveikio lygį, būtų patvirtintas saugos sampratos ir vykdymo adekvatumas.